CELEX: 32016R1705
Language: sl
Date: 2016-09-09 00:00:00
Title: Uredba Evropske centralne banke (EU) 2016/1705 z dne 9. septembra 2016 o spremembi Uredbe (ES) št. 1745/2003 (ECB/2003/9) o uporabi obveznih rezerv (ECB/2016/26)

23.9.2016   
               
               
                  SL
               
               
                  Uradni list Evropske unije
               
               
                  L 257/10
               
            UREDBA EVROPSKE CENTRALNE BANKE (EU) 2016/1705
      z dne 9. septembra 2016
      o spremembi Uredbe (ES) št. 1745/2003 (ECB/2003/9) o uporabi obveznih rezerv (ECB/2016/26)
      SVET EVROPSKE CENTRALNE BANKE JE –
      ob upoštevanju Statuta Evropskega sistema centralnih bank in Evropske centralne banke ter zlasti člena 19.1 Statuta,
      ob upoštevanju Uredbe Sveta (ES) št. 2531/98 z dne 23. novembra 1998 o uporabi obveznih rezerv Evropske centralne banke (1),
      ob upoštevanju naslednjega:
      
                  (1)
               
               
                  Za izključitev medbančnih obveznosti iz osnove za obvezne rezerve mora standardizirani odbitek, ki se uporabi pri obveznostih z zapadlostjo do dveh let v kategoriji dolžniških vrednostnih papirjev, temeljiti na makro razmerju za celotno euroobmočje med: (a) stanjem zadevnih instrumentov, ki so jih izdale kreditne institucije in katerih imetniki so druge kreditne institucije, ECB ali sodelujoče nacionalne centralne banke, in (b) skupnim neporavnanim zneskom takih instrumentov, ki so jih izdale kreditne institucije. Metodo za uporabo standardiziranega odbitka, določeno v členu 3(2) Uredbe (ES) št. 1745/2003 Evropske centralne banke (ECB/2003/9) (2), je treba dodatno pojasniti.
               
            
                  (2)
               
               
                  Zato je treba Uredbo (ES) št. 1745/2003 (ECB/2003/9) ustrezno spremeniti –
               
            SPREJEL NASLEDNJO UREDBO:
      Člen 1
      Spremembe
      Uredba (ES) št. 1745/2003 (ECB/2003/9) se spremeni:
      
                  1.
               
               
                  člen 3 se spremeni:
                  
                              (a)
                           
                           
                              odstavka 1 in 2 se nadomestita z naslednjim:
                              „1.   Osnova za obvezne rezerve institucije obsega naslednje obveznosti, kakor so opredeljene v okviru poročanja ECB, določenem v Uredbi (EU) št. 1071/2013 Evropske centralne banke (ECB/2013/33) (*), ki nastanejo s prejetjem sredstev:
                              
                                          (a)
                                       
                                       
                                          vloge in
                                       
                                    
                                          (b)
                                       
                                       
                                          izdani dolžniški vrednostni papirji.
                                       
                                    Če ima institucija obveznosti do podružnice istega subjekta ali do glavnega sedeža ali registriranega sedeža istega subjekta, ki se nahaja zunaj sodelujočih držav članic, take obveznosti vključi v osnovo za obvezne rezerve.
                              2.   Iz osnove za obvezne rezerve se izključijo naslednje obveznosti:
                              
                                          (a)
                                       
                                       
                                          obveznosti do drugih institucij, ki niso na seznamu institucij, izvzetih iz sistema obveznih rezerv ECB v skladu s členom 2(3), in
                                       
                                    
                                          (b)
                                       
                                       
                                          obveznosti do ECB ali do sodelujoče NCB.
                                       
                                    
                                 (*)  Uredba (EU) št. 1071/2013 Evropske centralne banke z dne 24. septembra 2013 o bilanci stanja sektorja denarnih finančnih institucij (ECB/2013/33) (UL L 297, 7.11.2013, str. 1).“;"
						
                           
                        
                              (b)
                           
                           
                              vstavi se naslednji odstavek 2a:
                              „2a.   Za kategorijo obveznosti ‚vloge‘ iz točke (a) odstavka 1 se izključitev, navedena v odstavku 2, izvede na naslednji način: institucija ustrezni sodelujoči NCB predloži dokazilo o znesku obveznosti iz točk (a) in (b) odstavka 2 in dokazani znesek se odšteje od osnove za obvezne rezerve.
                              Za kategorijo obveznosti ‚izdani dolžniški vrednostni papirji‘ iz točke (b) odstavka 1 se izključitev, navedena v odstavku 2, izvede z odštetjem zneska od osnove za obvezne rezerve na naslednji način:
                              
                                          (a)
                                       
                                       
                                          institucija ustrezni sodelujoči NCB predloži dokazilo o znesku obveznosti iz točk (a) in (b) odstavka 2 in dokazani znesek se odšteje od osnove za obvezne rezerve;
                                       
                                    
                                          (b)
                                       
                                       
                                          kadar institucija ustrezni sodelujoči NCB ne more predložiti dokazila o znesku obveznosti iz točk (a) in (b) odstavka 2, uporabi za neporavnani znesek dolžniških vrednostnih papirjev, ki jih je izdala in ki imajo prvotno zapadlost do vključno dveh let, standardizirani odbitek, objavljen na spletni strani ECB.“;
                                       
                                    
                        
            
                  2.
               
               
                  v vsej uredbi se črta besedilo „o denarni in bančni statistiki“.
               
            Člen 2
      Končna določba
      Ta uredba začne veljati 14. decembra 2016.
      
         Ta uredba je v celoti zavezujoča in se neposredno uporablja v državah članicah v skladu s Pogodbama.
         V Frankfurtu na Majni, 9. septembra 2016
         
            
               Za Svet ECB
            
            
               Predsednik ECB
            
            Mario DRAGHI
         
      
      
         (1)  UL L 318, 27.11.1998, str. 1.
      
         (2)  Uredba (ES) št. 1745/2003 Evropske centralne banke z dne 12. septembra 2003 o uporabi obveznih rezerv (ECB/2003/9) (UL L 250, 2.10.2003, str. 10).